**Maitena Inés Burundarena Streb**, nada en Buenos Aires o 19 de maio de 1962, é unha historietista arxentina. A súa obra céntrase nos sentimentos interiores do mundo feminino.

Traxectoria
-----------

### Primeiros anos

Maitena Burundarena naceu en Buenos Aires e criouse no conurbano bonaerense, na localidade de Bella Vista, xunto aos seus seis irmáns. O seu pai, Carlos Burundarena, foi ministro de educación durante a ditadura arxentina na década de 1980 e a súa nai, Janina Streb, era arquitecta.

Maitena debuxou tiras eróticas para varias publicacións europeas, como *Makoki*, en Barcelona. Na Arxentina, traballou en *Sex Humor*, *Fierro*, *Hum®* e *Cerdos y Peces*.

Traballou tamén como ilustradora gráfica en revistas e xornais arxentinos, ademais de editoriais especializadas en libros de texto. Foi tamén guionista televisiva e propietaria de bar e de restaurante.

A súa primeira tira, *Flo*, foi publicada en *Tiempo Argentino*, xornal de Buenos Aires. A súa obra foi recompilada nun libro titulado *Y en este rincón, las mujeres*.

### *Mujeres Alteradas*

En 1993, a revista feminina arxentina *Para Ti* propúxolle que fixese unha páxina de humor semanal. Esta foi a orixe de *Mujeres Alteradas*, que foi traducida a diversas linguas. Foi posteriormente recompilada en cinco libros, que venderon 150 000 exemplares só na Arxentina.

### *Superadas*

Entre 1998 e 2003, Maitena tamén publicou unha serie diaria na sección de humor de *La Nación* baixo o nome de *Superadas*. A banda foi publicada en varios xornais internacionais. Contra finais de 2002 recompiláronse nun libro titulado *Superadas 1*.

En xuño de 2003, Maitena comezou a publicar a banda dominical *Curvas peligrosas* en *La Nación*.

Vida privada
------------

Maitena é de orixe vasca (*maitena* significa "a máis querida" en éuscaro) por parte de pai e polaca por parte de nai.

Maitena casou en dúas ocasións e ten tres fillos, dous co seu primeiro marido e un co segundo, Daniel Kon: Amaya Bouquet (1979), Juan Pablo Bouquet (1982) e Antonia Kon (2000). Entre os anos 2000 e 2012 residiu en La Pedrera (Uruguai), mais posteriormente regresou á Arxentina.

Notas
-----

1. 1 2 3 4 5  *Mujeres alteradas, de Maitena* (2002) Arquivado 22 de xullo de 2019 en Wayback Machine. *(en castelán)*
2. ↑  *Comiqueando*, #47, September 2001 *(en castelán)*
3. ↑  *Más allá del género: Acerca del mundo de Maitena Burundarena* Arquivado 03 de marzo de 2016 en Wayback Machine. por Héctor D. Fernández L’Hoeste *(en castelán)*
4. ↑  *Maitena, libros y obras* Lecturalia *(en castelán)*
5. 1 2 3  "Comic creator: Maitena". Lambiek.net. 25 de marzo de 2011. Consultado o 12 de febreiro de 2013.
6. ↑  Maitena. "Superadas 1". Open Library. Consultado o 12 de febreiro de 2013.
7. ↑  Maitena Burundarena Streb My Ancestors and Relatives. Consultado o 30 de xaneiro de 2015.

Véxase tamén
------------

|  |  |
| --- | --- |
|  | A Galipedia ten un portal sobre: ***Muller*** |

### Ligazóns externas

* Páxina oficial Arquivado 01 de novembro de 2017 en Wayback Machine.
* "Lo peor de Maitena": los dibujos más calientes, por Daniel Santos en *Ciudad Equis, La Voz del Interior* (abril de 2015).
* Burundarena, Maitena, en Auñamendi Encyclopedia
* Entrevistas para *EuskoNews & Media* (Nº 309 - 2005/07/15-22) por Julia López. RealMedia
* Son
* Entrevista en *The New York Times*
* Maitena entrevistada por Raquel Garzón en 2011
* Crítica de Rumble en Babelia, de *El País*

|  |  |
| --- | --- |
| Control de autoridades | 
* Wd: Q3127802
* WorldCat
* VIAF: 60137805
* Auñamendi: 51933
* BIBSYS: 1592544499887
* BLBNB: 000279480
* BNA: 000034098
* BNE: XX1606725
* BNF: 14439404p
* CANTIC: a1124849x
* Europeana: ID
* FAST: 1552754
* GND: 128526645
* ICCU: UBOV831372
* ISNI: 0000 0001 2280 6580
* LCCN: n99261015
* NKC: osd2012703090
* NLG: 203672
* NTA: 256046662
* PTBNP: 1122072
* SELIBR: 347369
* SNAC: w62z3kdn
* SUDOC: 077047532

 |